**ELŐTERJESZTÉS**

Tiszavasvári Város Önkormányzata **Szociális és Humán Bizottsága**

**2025. március 25-én** tartandó rendes ülésére

Az előterjesztés tárgya: **A Kornisné Liptay Elza Szociális és Gyermekjóléti Központ szervezeti és működési szabályzata módosítása jóváhagyásáról**

Melléklet: -

A előterjesztés előadója: Balázsi Csilla polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/915/2025.

A bizottság hatáskörének megjelölése:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 2.9.1. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Liptay Elza Szociális és Gyermekjóléti Központ intézményvezetője | [szeszk@gmail.com](mailto:szeszk@gmail.com) |
|  |  |  |

Tiszavasvári, 2025. március 21.

***Krasznainé dr. Csikós Magdolna***

***témafelelős***

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testület Szociális és Humán Bizottságához -**

**A Kornisné Liptay Elza Szociális és Gyermekjóléti Központ szervezeti és működési szabályzata módosítása jóváhagyásáról**

**Tisztelt Bizottság!**

Tiszavasvári Város Önkormányzat Képviselő-testülete a 44/2025 (II.20.) Kt határozatával döntött arról, hogy a Vasvári P. u. 87. sz. alatti Kornisné Központ épületében lévő tálalókonyha üzemeltetését 2025. március 1. napjától átadja a Tiva-Szolg Kft-től a Kornisné Központ részére.

A működéshez szükséges az intézmény szervezeti és működési szabályzata ezzel kapcsolatos módosítása.

A módosított dokumentumot az intézményvezető elkészítette, az a határozat-tervezet melléklete.

**Az államháztartásról szóló** 2011. évi CXCV. törvény 9. §-a az alábbiakat szabályozza:

***„9. §*** *Ha törvény eltérően nem rendelkezik,* ***a költségvetési szerv irányítása a következő hatáskörök gyakorlását jelenti:***

*a) a költségvetési szerv alapítása, átalakítása és megszüntetése, ideértve az alapító okirat és annak módosítása, valamint a megszüntető okirat kiadására vonatkozó hatáskör (a továbbiakban együtt: alapítói jogok) gyakorlását,*

*b)* ***a költségvetési szerv szervezeti és működési szabályzatának jóváhagyása****,”*

Az intézmény alapító okiratában az irányító és felügyeletei szervének Tiszavasvári Város Önkormányzata van megjelölve.

Az intézmény szakmai programjai és szervezeti és működési szabályzata elfogadása a **Szociális és Humán Bizottság saját hatásköre** a Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II. 25.) önkormányzati rendelete 5. melléklet 2.9.1. pontja alapján.

***A fentiek figyelembe vételével kérem a Tisztelt Bizottságot az előterjesztés megtárgyalására, továbbá a határozat-tervezet és annak a mellékletét képező szervezeti és működési szabályzat elfogadására.***

Tiszavasvári, 2025. március 21.

**Balázsi Csilla**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

SZOCIÁLIS ÉS HUMÁN BIZOTTSÁGA

**……/2025. (III.25.) SZHB. számú**

**határozata**

**A Kornisné Liptay Elza Szociális és Gyermekjóléti Központ szervezeti és működési szabályzata módosítása jóváhagyásáról**

Tiszavasvári Város Önkormányzata Képviselő-testülete Szociális és Humán Bizottsága **az alábbi döntést hozza:**

1. Jóváhagyja a módosított, egységes szerkezetű Kornisné Liptay Elza Szociális és Gyermekjóléti Központ **Szervezeti és Működési Szabályzatát** a határozat **melléklete** szerinti tartalommal.
2. Felkéri a bizottság elnökét, hogy a döntésről tájékoztassa az intézményvezetőt.

**Határidő:** azonnal  **Felelős:** Dr. Bur Beáta

a bizottság elnöke