**ELŐTERJESZTÉS**

**Tiszavasvári Város Önkormányzata**

**Szociális és Humán Bizottságának**

**2025. március ....-án tartandó rendes ülésére**

Az előterjesztés tárgya: **A civil szervezetek Civil Alapból történő támogatására vonatkozó pályázat kiírása**

Melléklet: -

Az előterjesztés előadója: Balázsi Csilla – polgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/………..../2025.

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Tiszavasvári, 2025. március 18.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Szociális és Humán Bizottságához -**

**A civil szervezetek Civil Alapból történő támogatására vonatkozó pályázati kiírás**

**Tisztelt Bizottság!**

Tájékoztatom a Tisztelt Bizottságot, hogy Tiszavasvári Város Önkormányzata Képviselő-testülete a 103/2013. (IV.30.) Kt. sz. határozatával a Civil Alap létrehozásáról döntött. A 132/2013. (V.23.) Kt. sz. határozatával elfogadásra került a Civil Alap működési rendje is, melyet a 18/2021. (I.28.) PM határozat módosított.

A Civil Alapból pályázat alapján támogatások fizethetők Tiszavasvári székhellyel bejegyzett civil szervezeteknek Tiszavasváriban tartandó nyilvános kulturális, sport, egészségügyi és ifjúsági programjaikkal és rendezvényeikkel kapcsolatos kiadásaik fedezetére, valamint működési, felhalmozási célú támogatására, amennyiben az közfeladat ellátását segíti.A támogatás maximum összege 300.000,-Ft. A pályázat kiírása és a beérkező pályázatok elbírálása a Szociális és Humán Bizottsága hatáskörébe tartozik.

**A Civil Alap önkormányzati alszámlán a Költségvetési és Adóigazgatási Osztály tájékoztatása alapján 2.252.870-, Ft, azaz Kettőmillió-kettőszázötvenkettőezer nyolcszázhetven Forint áll a rendelkezésre.**

A Civil Alap működési rendje tartalmazza a pályázat kiírására vonatkozóan, hogy kötelező a Vasvári Hírmondóban és a városi honlapon megjelentetni. Továbbá jelezném, hogy a pályázati felhívást az általunk ismert Tiszavasvári székhelyű civil szervezetek részére közvetlenül e-mail útján is megküldjük, illetve az önkormányzat facebook oldalára is kikerül. A beérkezett pályázatok elbírálására a Vasvári Hírmondó áprilisi számában történő megjelenést követő hónapban, azaz májusban kerül sor. Így a nyári programok megvalósítása során már felhasználhatóak lesznek a támogatási összegek.

Kérem a Bizottságot, hogy szíveskedjen az előterjesztést megtárgyalni és a határozat-tervezetnek megfelelően a civil szervezetek támogatásáról szóló pályázati kiírásról dönteni.

Tiszavasvári, 2025. március 18.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**SZOCIÁLIS ÉS HUMÁN BIZOTTSÁGÁNAK**

**…/2025. (…..….) SZHB. számú**

**határozata**

**A civil szervezetek Civil Alapból történő támogatására vonatkozó pályázati kiírásról**

Tiszavasvári Város Önkormányzata Képviselő-testülete Szociális és Humán Bizottsága a Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 6/2022. (II.25.) önkormányzati rendelet 5. sz. mellékletének 2.2. pontjában foglalt hatáskörében eljárva az alábbi határozatot hozza:

1. A civil szervezetek Civil Alapból történő támogatására vonatkozóan pályázatot ír ki a határozat mellékletében foglalt tartalommal.

**Határidő:** azonnal **Felelős:** Dr. Bur Beáta SZHB elnöke

1. Felkéri a bizottság elnökét, hogy a pályázat benyújtására nyitva álló határidőt követően terjessze a bizottság elé a beérkezett pályázatokat azok érvényessége és eredményessége eldöntése érdekében.

**Határidő:** esedékességkor **Felelős:** Dr. Bur Beáta SZHB elnöke

**…/2025. (III.….) SZHB. számú határozat 1. sz. melléklete**

**PÁLYÁZATI FELHÍVÁS**

**Tiszavasvári Város Önkormányzata Képviselő-testületének**

**Szociális és Humán Bizottsága**

**pályázatot hirdet**

**CIVIL SZERVEZETEK TÁMOGATÁSÁRA**

**A pályázat célja, pályázók köre:**

A Tiszavasvári székhellyel bejegyzett civil szervezeteknek Tiszavasváriban tartandó nyilvános kulturális, sport, egészségügyi és ifjúsági programjaikkal és rendezvényeikkel kapcsolatos kiadásaik fedezete, valamint működési, felhalmozási célú támogatása amennyiben az közfeladat ellátását segíti.

**A pályázatnak tartalmaznia kell:**

1. **Működési célú (pl.: rendezvény tartása) kiadások fedezetére benyújtott pályázat esetén:**

* pályázó pontos megnevezését, elérhetőségi adatait (székhelye, levelezési címe, adószáma, a szervezet bírósági nyilvántartásba vételének száma, a nyilatkozattételre jogosult személy neve, telefonszáma, email címe);
* a pályázó szervezet képviselője aláírási címpéldányának egyszerű másolata,
* a pályázó szervezet számlavezető pénzintézetének megnevezése és számlaszáma,
* a pályázó által megvalósítani kívánt rendezvény részletes programtervét, kezdő és befejező időpontját, költségvetési tervét, külön megjelölve mekkora összegre kíván pályázni, illetve mekkora rendelkezésre álló esetleges saját forrás összege,
* annak megjelölését, hogy a rendezvény mely közfeladat ellátását segíti, valamint nyilatkozat, hogy a rendezvény megvalósítása a szervezet tevékenységi körébe tartozik,
* mikor kívánja a rendezvényt megvalósítani,
* ingyenes vagy belépőjegy vásárlásához kötött programról van-e szó,
* nyilatkozat arról, hogy résztámogatás esetén is vállalja-e a program megvalósítását,
* a pályázati felhívás 1. számú melléklete szerinti nyilatkozat a köztartozásokról, a csőd- felszámolási, végelszámolási eljárásról,
* a pályázati felhívás 2. számú melléklete szerinti nyilatkozat a közpénzekből nyújtott támogatások átláthatóságáról szóló [2007. évi CLXXXI. törvény](https://njt.hu/jogszabaly/2007-181-00-00) szerinti összeférhetetlenség, illetve érintettség fennállásáról, vagy hiányáról
* pályázati felhívás 3. számú melléklete szerinti közzétételi kérelem a közpénzekből nyújtott támogatások átláthatóságáról szóló 2007. CLXXXI. törvény 8.§ (1) bekezdés szerinti érintettségéről

1. **Felhalmozási célú (pl.: eszközbeszerzés) támogatásra benyújtott pályázat esetén:**

* pályázó pontos megnevezését, elérhetőségi adatait (székhelye, levelezési címe, adószáma, a szervezet bírósági nyilvántartásba vételének száma, a nyilatkozattételre jogosult személy neve, telefonszáma, email címe);
* a pályázó szervezet képviselője aláírási címpéldányának egyszerű másolata,
* a pályázó szervezet számlavezető pénzintézetének megnevezése és számlaszáma,
* annak megjelölését, hogy a pályázó támogatási igénye mely közfeladat ellátását segíti, valamint nyilatkozat, hogy a pályázandó cél megvalósítása a szervezet tevékenységi körébe tartozik,
* a támogatás iránti pályázat tárgyának pontos megjelölése, megpályázni kívánt összeg megjelölése, költségvetési terv, külön megjelölve a rendelkezésre álló esetleges saját forrás összegét,
* nyilatkozat arról, hogy résztámogatás esetén is vállalja-e a pályázatában megjelölt felhalmozási cél megvalósítását,
* a pályázati felhívás 1. számú melléklete szerinti nyilatkozat a köztartozásokról, a csőd- felszámolási, végelszámolási eljárásról,
* a pályázati felhívás 2. számú melléklete szerinti nyilatkozat a közpénzekből nyújtott támogatások átláthatóságáról szóló [2007. évi CLXXXI. törvény](https://njt.hu/jogszabaly/2007-181-00-00) szerinti összeférhetetlenség, illetve érintettség fennállásáról, vagy hiányáról
* pályázati felhívás 3. számú melléklete szerinti közzétételi kérelem a közpénzekből nyújtott támogatások átláthatóságáról szóló 2007. CLXXXI. törvény 8.§ (1) bekezdés szerinti érintettségéről

**A pályázat benyújtási határideje:** 2025. április 30.

**A pályázaton elnyerhető összeg nagysága:**

A támogatás minimális összege 10.000,-Ft, maximális összege 300.000,-Ft. Az igényelt összegnél alacsonyabb támogatási összeg a hatáskör gyakorlója részéről megállapítható.

A támogatásban részesülő szervezetekkel Támogatási Szerződés kerül megkötésre, melyben meghatározásra kerül a támogatás felhasználásának elszámolási ideje és módja. A támogatásban részesülő szervezet a Támogatási Szerződésben meghatározott időtartamig köteles elszámolni a támogatás felhasználásáról. A pályázott pénzösszeget vissza nem térítendő támogatásként biztosítja az önkormányzat.

**A pályázatok elbírálásának határideje:**

A Szociális és Humán Bizottság a pályázat benyújtási határidejének lejártát követő első bizottsági ülésen bírálja el a pályázatokat.

**A pályázat benyújtásának módja:**

A pályázatokat postai úton vagy személyesen a Szociális és Humán Bizottságnak címezve, Tiszavasvári Polgármesteri Hivatalnál (4440 Tiszavasvári, Városháza tér 4.) kell benyújtani zárt borítékban. A borítékon fel kell tüntetni a „Pályázat civil szervezetek támogatására” megjegyzést.

**További felvilágosítás:**

A pályázati felhívással kapcsolatban további felvilágosítás Ládi Zsanett ügyintézőtől kérhető a 42/520-500-as telefonszámon.

Tiszavasvári, 2025. március ..

**Dr. Bur Beáta**

**Tiszavasvári Város Önkormányzata**

**Képviselő-testületének Szociális és Humán Bizottsága**

**elnöke**

**Civil szervezetek támogatására kiírt pályázati felhívás melléklete**

1. **számú melléklet**

**Nyilatkozat**

1. Kijelentem, hogy az általam képviselt szervezetnek

1.1. szervezet neve: ………………………………………………….

1.2. székhelye: ………………………………………………………......

1.3. Képviselőjének neve: ………………………………………………

köztartozása nincs, továbbá csőd-, felszámolási, vagy végelszámolási eljárás alatt nem áll. Vállalom, hogy támogatás esetén a támogatási megállapodáshoz szükséges, támogatott nevére szóló, 30 napnál nem régebbi igazolást beszerzem arról, hogy a Nemzeti Adó- és Vámhivatal felé nincs fennálló köztartozásunk.

2. Kijelentem, hogy a közölt adatok a valóságnak megfelelnek.

**Kelt:**

**Aláírás/Cégszerű aláírás**

1. **számú melléklet**

**Nyilatkozat a közpénzekből nyújtott támogatások átláthatóságáról szóló** [**2007. évi CLXXXI. törvény**](https://njt.hu/jogszabaly/2007-181-00-00) **szerinti összeférhetetlenség, illetve érintettség fennállásáról, vagy hiányáról**

1. Kijelentem, hogy személyemmel, illetve a támogatást igénylő szervezettel szemben a közpénzekből nyújtott támogatások átláthatóságáról szóló [2007. évi CLXXXI. törvény](https://njt.hu/jogszabaly/2007-181-00-00) **(Knyt.)**

A Támogatott neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

1.1. [6. § (1) bekezdés](https://or.njt.hu/eli/732462/r/2021/14#SZ6@BE1)**e szerinti összeférhetetlenség**

* a) **nem áll fenn vagy**
* b) **fennáll az …pont alapján**

1.2. [8. § (1) bekezdés](https://or.njt.hu/eli/732462/r/2021/14#SZ8@BE1)**e szerinti érintettség**

* a) **nem áll fenn vagy**
* b) **fennáll az …pont alapján**

2. **Az összeférhetetlenség vagy az érintettség alapjául szolgáló körülmény leírása:**

………………………………………………………………………………………………………………………………………………………………………………………………………………………………………………………………………………………………………

3. **Kijelentem, hogy az összeférhetetlenség megszüntetésére az alábbiak szerint intézkedtem:**

………………………………………………………………………………………………………………………………………………………………………………………………………………………………………………………………………………………………………

4. **Kijelentem, hogy az érintettség közzétételét külön űrlap csatolásával kezdeményeztem.**

**Kelt:**

**Aláírás/Cégszerű aláírás**

1. **számú melléklet**

**KÖZZÉTÉTELI KÉRELEM**  
**a közpénzekből nyújtott támogatások átláthatóságáról szóló 2007. CLXXXI. törvény**  
[8. § (1) bekezdés](https://or.njt.hu/eli/732462/r/2021/14#SZ8@BE1) **szerinti érintettségéről**

1. **A Támogatott neve:**

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

2. **Kijelentem, hogy a közpénzekből nyújtott támogatások átláthatóságáról szóló** [2007. évi CLXXXI. törvény 8. § (1) bekezdés](https://njt.hu/jogszabaly/2007-181-00-00) **szerinti érintettség személyemmel, illetve a támogatottként megjelölt szervezettel szemben fennáll, mert**

2.1. **A támogatási kérelem elbírálására irányuló eljárásban döntés-előkészítőként közreműködő vagy döntéshozó szervnél munkavégzésre irányuló jogviszonyban állok, de a törvény értelmében nem minősülök döntés-előkészítőnek vagy döntéshozónak.** *(Kizárólag természetes személy támogatott esetén).*

**Indoklás:**

Munkavégzésre irányuló jogviszonyban állok az alábbi szervezettel (a *szervezet neve, székhelye beírandó)*: ……………………...……………………...……….……………………………………………………………………………………………………………………………..……………….…

2.2. **Nem kizárt közjogi tisztségviselő vagyok** *(Kizárólag természetes személy támogatott esetén)*

**Indoklás:**

Az alábbiakban felsorolt tisztségek valamelyikével rendelkezem (a *kívánt rész aláhúzandó):*

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a Knyt. 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

2.3. **Az a)-b) pont alá tartozó személy közeli hozzátartozója vagyok** *(Kizárólag természetes személy támogatott esetén)*

**Indoklás:**

- Közeli hozzátartozóm a támogatási kérelem elbírálására irányuló eljárásban döntés előkészítőként közreműködő, vagy döntéshozó szervnél munkavégzésre irányuló jogviszonyban áll, de a törvény értelmében nem minősül döntés-előkészítőnek vagy döntéshozónak.

- Közeli hozzátartozóm nem kizárt közjogi tisztségviselő. A közeli hozzátartozói kapcsolat megjelölése *(a kívánt rész aláhúzandó):* házastárs, egyeneságbeli rokon, örökbefogadott, mostoha- és nevelt gyermek, örökbefogadó, mostoha- és nevelőszülő, testvér

2.4. **A támogatottként megjelölt szervezet olyan gazdasági társaság, amely az a)-c) pontban megjelölt személy tulajdonában áll** *(Kizárólag gazdasági társaság támogatott esetén).*

**Indoklás:**

Az érintett tulajdonos. Szervezet megnevezése, amellyel munkavégzésre irányuló jogviszonyban áll *(a szervezet neve, székhelye beírandó):*

………………………………………………………………………………………………...…...............................................................................................................................

………………………………………………………………………………………………...…..............................................................................................................................

Közjogi tisztségének megjelölése *(a tisztség beírandó):*

……………………………………………………………………………...…………………................................................................................................................................

A közeli hozzátartozói kapcsolat megjelölése *(a kívánt rész aláhúzandó):* házastárs, egyeneságbeli rokon, örökbefogadott, mostoha- és nevelt gyermek, örökbefogadó-, mostoha- és nevelőszülő, testvér

2.5. **A támogatottként megjelölt gazdasági társaság, alapítvány, társadalmi szervezet, egyház, vagy szakszervezet tekintetében az érintettség fennáll, mert**

**Indokolás:**

Az érintettséget megalapozó személy társaságban betöltött pozíciója *(a pozíció beírandó):*

……………………………………………………………………………….………………….....................................................................................................................................

A szervezet megnevezése, amellyel munkavégzésre irányuló jogviszonyban áll *(a szervezet neve, székhelye beírandó):*

.…………………………………………………………………………………………………....................................................................................................................................

Közjogi tisztség megjelölése (a *kívánt rész aláhúzandó):* köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

A közeli hozzátartozói kapcsolat megjelölése *(a kívánt rész aláhúzandó):* házastárs, egyeneságbeli rokon, örökbefogadott, mostoha- és nevelt gyermek, örökbefogadó-, mostoha- és nevelőszülő, testvér

* a) **vezető tisztségviselője**
* b) **az alapítvány kezelő szervének, szervezetének tagja, tisztségviselője,**
* c) **vagy társadalmi szervezet ügyintéző, vagy képviseleti szervének tagj**a
* d) **a támogatási kérelem elbírálására irányuló eljárásban döntés előkészítőként közreműködő szervnél, vagy döntést hozó szervnél munkavégzésre irányuló jogviszonyban álló személy, nem kizárt közjogi tisztségviselő, vagy e személyek közeli hozzátartozója**

3. **Kijelentem, hogy a fenti nyilatkozat kitöltésével eleget tettem a közpénzekből nyújtott támogatások átláthatóságáról szóló** [2007. évi CLXXXI. törvény](https://njt.hu/jogszabaly/2007-181-00-00) **rendelkezéseinek az érintettségemet illetően. A nyilatkozatban szereplő adatok a valóságnak mindenben megfelelnek.**

**Kelt:**

**Aláírás/Cégszerű aláírás**